Dyskusyjo kategoryji:Geografijo
Tak bych śe chćoł spytać, kaj to wto znod take mjano: Geůgrafja. Jak mi pokoże to kaj wydurkowane, to stawjům halba. Take mjana po ślůsku śe rzodko pokozujům we tekstach, bo tyż te wszyske durkowane teksty ślůnske to zauobycz bůł jyno taki skansyn, dyć jak śe chce, to śe nojdźe. U Olescha we dykcjůnorzu ze Anaberga je: "gejografijou, -ijy", nale coby żodyn ńy padoł, iże to je nauka uo buzerantach (pol. gejach), to bych tam te "j" se darowoł. Jak jeszcze ku tymu śe uopuśći uopolske "ou", to bydymy mjeli "geografijo" (dopołńacz: geografije). I tak bych sam widźoł mjano uod tyj kategoryje.--Hermann 09:38, 5 čyr 2008 (UTC)
-
- Śe ugodejće, coby bot co chwila ńy překludzou. Hermann, jak poradźiš to zaklupej do mńe na GG: 4391142. Lajsikonik 13:51, 5 čyr 2008 (UTC)
- Jo widza, że śyła felerůw uortograficznych śe sam bjere ze używańo "Tuplikorza". Sprawdźůł żech se to i richtig - to "Tuplikorz" dowo take maszketne słowa, jak "Geůgrafja", "Bjůgrafje", "Gůgolin". Jo ńy mům ńic naprzećiwko programu, kery polske teksty przerobjo na ślůnsko fůnetyka - po to tyn program je - dyć ńych to robi, jak trza, a ńy ze takymi felerůma, co jyno śe bez ńe błoźńymy. Same przerobjyńy tekstu na ślůnsko fůnetyka, to ńyma jeszcze translacyjo, a jyn poczůntek roboty i trza uo tym dycki pamjyntać, jak můmy mjeć jynzyk ślůnski, a ńy gwara polskyj godki. Wybocz, Lajsikonik, nale'ch przi GG za wjela czasu tyrmańůł, bezto już ńy używům - kůntakty jyno bez maila.--Hermann 20:53, 5 čyr 2008 (UTC)
Widza, iże śe sam wszysko potraćůło, co żech przůdźi napisoł. I rod bych bůł wjedźeć pojakymu? Bezto żech tyn pjetrůński "tuplikorz" skrytykowoł? A powrůżůł se wto, na co nům je potrzebno Wikipedyjo? Dyć polskyj i tak liczbům hasłowych słůw ńy przegůńymy. Tyż ńy uo to ze tům ślůnskům Wikipedyjům idźe. Zdrzůdło informacyje uůna ńyma, bo wjyncy i lepszy je kajińdźi, a sam sům jyno przeuůnaczůne artikle polske, ku tymu ze felerůma. Wjela tyż uůnych ńyma. Dyć tyż uůnych i ńy muśi być mocka. Kaszebsko już je zatela dugo, a artiklůw mo jyno cośik ze 1700. Lo małych godkůw Wikipedyjo je ważno, coby pokozać, że godka żyje. To je tako wizitkarka uod godki we Necu. Dyć coby to bůła wizitkarta, to muśi być wszysko napisane jak trza, echt po ślůnsku, a ńy przeuůnaczůne jakymśik "tuplikorzym". Inakszy to bydźe tak, jak bychmy kůmu dowali ńy wizitkarta, a poflekowano, potargano szkartka, na keryj je cośik belejak nakryklane.--Hermann 15:59, 9 čyr 2008 (UTC)
-
- A ńy moš prawie, uobejřij śe: [1], [2], Parnaíba (mjasto) ---> pl:Parnaíba, a inkše. Lajsikonik 16:05, 9 čyr 2008 (UTC)
szl_Latn szl_Latn unk szl_Latn szl_Latn szl_Latn unk szl_Latn